text: Borgmester skal have nye hjerteklapper
  25 august 2011 kl. 06.33
  Koldings borgmester, Jørn Pedersen (V), skal have nye hjerteklapper. Borgmesteren skal sygemeldes i et par uger i forbindelse med operationen.
  Jørn Pedersen fik 25 strålebehandlnger for lymfekræft som20-årig. De er muligvis årsag til, at den nu 43-årige politiker har udviklet en hjerteklapfejl.
  Ifølge jv.vk gik Jørn Pedersen til læge, da han i foråret undrede sig oer, at han blev forpustet, når han var ude at løbe. Borgmesteren har tidliger haft nemt ved at gennemføre lange løbeture - og han har også gennemført maratonløb.
  
  To sygemeldinger i Esbejrg
  Også Esbjergs borgmester, Johnny Søtrup, har i sommer oplevet hjerteproblemer. Han blev for en måned siden indlagt efter et hjertetilfælde. Han er fortsat sygemeldt. 
  Og Johnny Søttrup får selskab på sygelisten af Dansk Folkepartis Freddie H. Madsen. Han har søgt byrådet om to-tre måneders orlov, fordi han skal opereres. Freddie H. Madsen afløses i byrådet af sin søn, Kim Madsen.
  